Ego T., Trecensis comes palatinus, notum fieri volo tam futuris quam presentibus quod, pro salute anime mee et predecessorum nostrorum, dono et concedo in perpetuum ecclesie Deiloci, ut possit de nemoribus suis de Otta, que in grueria mea sunt, dare et vendere, ad voluntatem suam, libere et quiete, et ad usus suos extirpare et edificare; similiter ad usus tantum proprios facere cinerem et corticem capere. Super hac autem donatione mea statui me et successores meos in perpetuum fratribus ejusdem loci adversus omnes homines guarantiam exhibituros. In cujus rei testimonium, presentes litteras sigilli mei munimine confirmavi. Actum, anno Incarnationis Domini Mº Cº nonagesimo nono, mense julio.